เตรียมปลูกต้นเทียน การปลูกและดูแลต้นเทียน
ในช่วงฤดูใบไม้ผลิ ร้านดอกไม้ส่วนใหญ่จะขายเมล็ดต้นเทียนในหลากสีสัน ทำให้ง่ายต่อการเลือกสีที่คุณชอบ จะซื้อต้นเทียนสีเดียวหรือผสมสีกันเองเพื่อจะปลูกเป็นลวดลายในสวนคุณก็ได้  ต้นเทียนพันธุ์สามัญที่ออกดอกต่างสีและต่างขนาดกลีบดอกมีอยู่สามพันธุ์ พันธุ์ Tom Thumb จะให้ดอกสีเข้มขนาดใหญ่ พันธุ์ Super Elfin ให้ดอกสีพาสเทล ส่วนพันธุ์ Swirl ให้ดอกสีส้มและแดงผสมเป็นรูปเกลียวอยู่บนกลีบดอก  การปลูกเทียนจากต้นกล้าเป็นเรื่องง่ายมาก แต่คุณอาจเลือกเพาะขึ้นมาจากเมล็ดโดยตรงเลยก็ได้  คุณจำเป็นต้องเพาะเมล็ดไว้ในส่วนผสมเพาะเมล็ดในเดือกมกราคมเพื่อให้มันพร้อมปลูกรับหน้าใบไม้ผลิ กดเมล็ดลงในส่วนผสมเบาๆ และเก็บรักษาถาดเพาะเมล็ดให้ห่างจากความชื้นในอุณหภูมิราว 21 องศาเซลเซียส ดอกเทียนจะเหี่ยวเร็วถ้าขาดน้ำ ไม่ว่าจะปลูกเทียนจากต้นกล้าหรือเพาะขึ้นมาจากเมล็ด  ยังไงก็ต้องแน่ใจว่าพวกมันได้ความชื้นจนคุณพร้อมที่จะนำไปปลูกในกระถางหรือหว่านลงในแปลง ต้นเทียนขึ้นได้งามไม่ว่าจะในกระถาง, รางปลูกต้นไม้หรือแปลงสวน พวกมันชอบพื้นที่ในร่ม ดังนั้นจึงควรเลือกตำแหน่งปลูกที่อยู่ใต้ร่มตลอดทั้งวัน ตรวจดูให้แน่ใจว่าดินนั้นชื้นแต่ไม่ซับน้ำ เนื่องจากต้นเทียนอาจติดเชื้อราถ้าจมน้ำนานๆ  วิธีดูว่าพื้นดินบริเวณนั้นระบายน้ำได้ดีหรือไม่ ให้ดูเวลาหลังฝนตกหนัก ถ้าคุณเห็นน้ำขังเจิ่งนอง ก็อาจจำเป็นต้องเติมถ่านหินเลนลงไปในดินเพื่อให้มันระบายน้ำได้ดีขึ้น ถ้าน้ำได้รับการดูดซับเอาไว้ มันก็จะกลายเป็นจุดที่เหมาะแก่การปลูก ไม่ควรปลูกต้นเทียนลงดินหรือในกระถางหลังพื้นดินจนกระทั่งหมดหน้าหนาว เมื่อดินอุ่นตัวขึ้นและดอกไม้ไม่แข็งตายแน่ๆ การรีบปลูกเกินไปจะส่งผลให้ลำต้นแคระแกร็น หรือมันอาจตายก่อนเข้าหน้าร้อน ต้นเทียนนั้นชอบดินที่ชื้นและอุดมสมบูรณ์ คุณสามารถเตรียมดินโดยการเทดินให้หนาประมาณ 12 นิ้ว ผสมกับสารอาหารหรือปุ๋ย ถ้าคุณจะปลูกต้นเทียนในกระถาง ให้ซื้อกระถางชนิดมาพร้อมดินผสมปุ๋ยสำเร็จ ขุดหลุมให้ลึกเท่าเหง้ารากของต้นเทียนแล้วนำมันมาปลูกในแปลงหรือในกระถาง หลุมที่ว่านี้อาจมีช่องว่างห่างกัน 3 ถึง 12 นิ้วต่อหลุมขึ้นอยู่กับความพอใจของคุณ กดดินรอบโคนต้นเบาๆ รดน้ำต้นเทียนหลังลงปลูก  ต้นเทียนสามารถปลูกชิดกันเพื่อสร้างเป็นแนวขอบให้กับแปลงดอกไม้ คุณสามารถปลูกมันลงในรางให้ห่างจากกัน 2 ถึง 3 นิ้ว (5 ถึง 7.5 ซม.) แทนที่จะใช้รางปลูกดอกไม้ คุณอาจเลือกปลูกต้นเทียนในตะกร้าแขวนก็ได้ ไม่นานต้นเทียนจะเติบโตพร้อมกันและปกคลุมบริเวณพื้นที่ว่างระหว่างแต่ละต้นได้ ต้นเทียนจะเหี่ยวเฉาอย่างรวดเร็วถ้าดินระบายน้ำดีเกินไป รดน้ำบริเวณรากในตอนเช้าทุกๆ สองสามวัน หลีกเลี่ยงการรดน้ำต้นเทียนในตอนเย็นและปล่อยให้ต้นมันเปียกชื้นไปข้ามคืน เนื่องจากมันเสี่ยงต่อการติดเชื้อราเวลาอยู่ในสภาวะแวดล้อมที่เปียกชื้นเกินไป รางปลูกต้นไม้นั้นจะระบายน้ำเร็วกว่าบนพื้นดิน คุณจึงอาจต้องรดน้ำดอกไม้ในกระถางบ่อยกว่าปกติ คุณอาจใช้ปุ๋ยละลายช้าตามคำแนะนำการใช้ข้างบรรจุภัณฑ์หรือใส่ปุ๋ยชนิดน้ำประมาณสองสามอาทิตย์ต่อครั้ง
ซื้อต้นเทียนจากร้านดอกไม้ใกล้บ้าน. คงความชื้นของต้นกล้าไว้ก่อนนำไปปลูก. หาจุดที่เหมาะแก่การปลูกต้นเทียน. วางแผนปลูกต้นเทียนเมื่อพื้นดินอุ่นขึ้น. เตรียมดินสำหรับปลูก. ขุดหลุมแล้วลงต้นเทียน. ให้มันได้รับความชุ่มชื้นตลอดเวลา. ใส่ปุ๋ยต้นเทียน.
https://www.wikihow.com/Grow-Impatiens https://www.wikihow.com/Grow-Impatiens
Preparing to Plant Impatiens Planting and Caring for Impatiens